La regidoria de Joventut obri les seues portes un any més a la Fira Orienta´t 2023
08 de febrer 2023

L'Ajuntament de Sagunt, a través de la regidoria de Joventut i Infància, dins del Programa d'Informació i Participació, organitza de nou la Fira Orienta´t. És un espai d'orientació dirigit a jóvens estudiants de l'ESO, que tindrà lloc els pròxims dies 9 i 10 de febrer en el Casal Jove del Port de Sagunt.

L'activitat està dirigida a les i els jóvens del municipi que, en les seues visites concertades, rebran informació i orientació sobre l'ampli ventall de possibilitats formatives que tenen al seu abast. L'objectiu és donar-los a conéixer recursos i materials que els ajuden en el procés de decisions que afrontaran en uns mesos.

Així mateix, a les vesprades, tindran lloc unes jornades de portes obertes al públic en general, en les quals tant l'alumnat que haja passat per la fira com el que no i les seues famílies poden passar a rebre la informació que necessiten. Això serà en horari de 16.15 a 17.15 h el dijous i de 16 a 18 el divendres.

Els centres participants són l'IES Eduardo Merelló, IES Jorge Juan i l'IES María Moliner amb un total de 385 participants de 4t de l'ESO, 1r de batxiller i FP bàsica.

![](/media/je5d2gqh/c_firaorientat.jpg?width=587&height=782)

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-obri-les-seues-portes-un-any-més-a-la-fira-orienta-t-2023/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-obri-les-seues-portes-un-any-més-a-la-fira-orienta-t-2023/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-obri-les-seues-portes-un-any-més-a-la-fira-orienta-t-2023/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-obri-les-seues-portes-un-any-més-a-la-fira-orienta-t-2023/)